O persoană a murit, iar alta este grav rănită, inconştientă, după ce o maşină şi o cisternă goală s-au ciocnit, marţi, 7 mai, în judeţul Prahova.
Echipaje de intervenţie s-au deplasat, marţi, în comuna Ariceştii Rahtivani, pe DJ 101 I, unde s-a produs un accident rutier.
”În evenimentul rutier au fost implicate o autocisternă (fără încărcătură) şi un autoturism în care se afla doi pasageri. Ocupanţii autoturismului sunt în stare de inconştienţă. Pasagerii din autoturism au fost extraşi şi preluaţi de către echipajele medicale. Din nefericire, pentru şofer a fost declarat decesul de către medicul aflat la faţa locului”, a transmis ISU Prahova.
Traficul în zona accidentului este îngreunat.